Radiu Unda Ligure 101

Radiu Unda Ligü(r)e 101 (dita ascì Unda Ligüre o Unda Ligüe, da prununsià in zenese Radio Ónda Ligûre Çentoùn, tradusiùn da l'italiàn Radio Onda Ligure 101) a l'è in'emitènte radiufonica ligü(r)e ch'a trasmette daa sitài d'Arbenga.

 Sto(r)ia 
L'emitènte a nasce du 1977 in Arbenga, trasmetèndu dae 7:30 du matìn fin a mezzanötte, cu'a müxica, intrattenimèntu, nutissie e sport. 

A partì dai ànni '80 a cumènsa a incrementà i ripetitùi, rivandu aa sitài de Savuna, asemme ae mete türistiche de Sputurnu, Va(r)àzze e de l'entrutèra, cu'a Burmia, a pìa parte ascì a di evènti da pruvinsa cumme radiu üfisià. Aa fin du decenniu nasce a binella "Onda Ligure Music" (Unda Ligü(r)e Müxica), radiu de flüsciu caraterizâ daa rutasiùn cuntinua de müxica italiana e internasiunâ, mèntre du 1988 l'è fundâ a Promomedia, cuncesciuna(r)ia de pübblicitài radiufonica che, ciü de due emitènti de prupietài, a vènde in esclüxiva e mensunàe Rete 105 e Radio Monte Carlo. Du 1990 a parte "Onda Ligure Italia", tèrsa emitènte du grùppu cun sula müxica italana. 

Au stessu tèmpu a radiu ingauna a cröve cu'i sò segnali a pruvinsa de Impe(r)ia, fin aa fruntea de Vintimìa e fin a Valà du Tàna(r)u. Du 2000 a riva fin a Zena.

Du 2019, de frevâ, a termina l'acquisisiùn de Radio 103 de San Remmu, grassie aa sò cuncesciuna(r)ia Promomedia, doppu nu êsse sciurtìa a catà Sv Sound.

 Descrisiùn 
Radiu Unda Ligü(r)e 101 a l'irradia e sò trasmisciui inte tüttu u Punènte, in isufrequènsa inti 101.0 MHz (FM), da Vintimìa fin a Zena e inte l'entrutèra, rivandu ascì intu bassu Piemunte (Garesce e Urmea, inta Valâ du Tàna(r)u, ciü Àutu e Cravaüna, inta valâ du Pennavaire, cuvèrti cu'i 97.30 MHz). A l'è ascì a quarta radiu ligü(r)e pe asculatùi, derê a Radiu Nustalgìa, Babboleo e a sò segunda Radiu "Babboleo Sòn", cun l'1,04% de ascultu mediu. A reclàm radiufonica a l'è selesiunâ grassie a Promomedia, cuncesciuna(r)ia da püblicitài de prupietài de l'emitènte.

 Nòtte 

 Âtri prugètti 

 Ligammi de fö(r)a 


Categorîa:Arbenga
Categorîa:Radio
Categorîa:Inpréize da Ligùria